Νευρομυικές και κινηματικές διαφορές μεταξύ ενηλίκων και προεφήβων στην κατακόρυφη αναπήδηση:
Creators: name: Λαζαρίδης, Φίλιππος Κώστα
Publisher: name: Aristotle University of Thessaloniki
Year: 2009
Subjects: Αλμα από ημικλάσμα
Αλμα με προδιάταση
Κινηματική ανάλυση
Ηλεκτρομυογράφημα
Προέφηβοι
Squal jump
Counter movement jump
Kinematics
Electromyography
Prepubescent

description: Ο σκοπός της παρούσας έρευνας ήταν να συγκρίνει τις νευρομυικές και κινηματικές διαφορές μεταξύ ενηλίκων και προεφήβων στην κατακόρυφη αναπήδηση. Δέκα μη αθλούμενοι προέφηβοι (10.1±0.5 έτη) και δέκα ενήλικες (24.5±2.5 έτη) συμμετείχαν εθελοντικά στην έρευνα και ζητήθηκε να εκτελέσουν πέντε άλματα από θέση ημικαθίσματος και πέντε άλματα με προδιάταση. Ο εξοπλισμός περιλάμβανε έξι κάμερες Μ3 με το σύστημα τρισδιάστατης ανάλυσης Vicon 612 για την καταγραφή των κινηματικών δεδομένων, δυναμοπλατφόρμα Bertec 4060 για την καταγραφή των δυνάμεων και έναν ηλεκτρομυογράφο BTS Telemg για την καταγραφή του επιφανειακού ηλεκτρομυογραφήματος. H ανάλυση του σήματος έγινε με ένα ειδικά διαμορφομένο λογισμικό πρόγραμμα το MATLAB 6.5.1. Κατά την επεξεργασία των αποτελεσμάτων για το άλμα από ημικάθισμα βρέθηκε ότι οι ενήλικοι σημείωσαν καλύτερη επίδοση άλματος καθώς και μικρότερους χρόνους στήριξης με το έδαφος κατά την εκτέλεση του. Επίσης οι ενήλικοι παρουσίασαν μεγαλύτερη μέγιστη γωνιακή ταχύτητα γόνατος, μεγαλύτερη ηλεκτρομυογραφική δραστηριότητα των αγωνιστών μυών σε σχέση με τους προέφηβους αλλά και μικρότερη ανταγωνιστική δραστηριότητα. Για το άλμα με προδιάταση, βρέθηκε ότι οι ενήλικες σημείωσαν καλύτερη επίδοση άλματος, μικρότερους χρόνους στήριξης με το έδαφος και στις δύο φάσεις στήριξης (έκκεντρη/ σύγκεντρη) αλλά και συνολικά, καθώς και μεγαλύτερες ομαλοποιημένες κάθετες δυνάμεις αντίδρασης με το έδαφος. Όσον αφορά τους προέφηβους σημείωσαν μεγαλύτερη κάμψη γόνατος, ενώ οι ενήλικοι παρουσίασαν μεγαλύτερη μέγιστη γωνιακή ταχύτητα γόνατος, μεγαλύτερη ηλεκτρομυογραφική δραστηριότητα των αγωνιστών μυών σε σχέση με τους προέφηβους αλλά και μικρότερη ανταγωνιστική δραστηριότητα, τόσο στην έκκεντρη όσο και στην σύγκεντρη φάση. Η μεγαλύτερη ανωριμότητα στο κεντρικό νευρικό σύστημα των προεφήβων έναντι των ενηλίκων και παράμετροι κινητικής μάθησης (Frost et al.,1997; Moritani et al., 1989; Bosco 1985), καθώς και η μεγαλύτερη ελαστικότητα στο μυοτενόντιο σύμπλεγμα των προεφήβων (Lambertz et al., 2003; Kubo et al., 2001) είναι πιθανόν μερικοί από τους λόγους που ευθύνονται, πέρα από τα ευρήματα της παρούσας έρευνας, στα διαφορετικά νευρομυικά και κινηματικά χαρακτηριστικά που καταγράφησαν κατά την εκτέλεση των αλμάτων ανάμεσα στις δύο ηλικιακές κατηγορίες.
description: Τhe perpuse of this study was to identify the neuromechanical and kinematics differences between adults and prepubescent males in vertical jump. Ten prepubertal boys (10.1±0.5 years of age) and ten untrained male adults (24.5±2.5 years of age) were asked to perform five squat jumps and five counter movement jumps. The instrumentation included six M3 cameras with Vicon 612 motion analysis system for the 3-D kinematics of the lower limbs, a Bertec 4060 force plate for the ground reaction forces (GRF) and a BTS Τelemg EMG system for the measurement of the electrical activity. The analysis of the signals was made in a specifically modulated environment of the software program MATLAB 6.5.1. Results for squat jump indicate that adults jumped higher and had shorter time in the execution of jump.Adults presented larger knee angular velocity, higher EMG activity of the agonist muscles and smaller co-activation than prepubescent. For the counter movement jump adults jumped higher, had shorter eccentric, concentric and total contact time periods compared to prepubescent. Prepubescent exhibited more flexed angle of the knee (deepest position), and adults presented higher normalized to body weight- vertical GRF and displayed higher EMG activity of the agonist muscles but smaller co-activation, at both phases of ground contact (eccentric/concentric).The immature of neuromuscular system that adopt children, learning factors so as the the higher elasticity of prepubescent muscle –tendon unit(Lambertz et al., 2003; Kubo et al., 2001; Frost et al.,1997; Moritani et al., 1989; Bosco 1985) are some of the reason that may be cause the differences that observed in neuromechanical and kinematics characteristics in vertical jump.